Carlo Blasis
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Carlo Blasis var en italiensk ballettdanser, koreograf og pedagog. Han var danser ved Operaen i Paris før han grunnla og ledet det epokegjørende Ballettakademiet i Milano (1837). Akademiet var bygget på pedagogiske grunnprinsipper som skulle bli retningsgivende for ettertiden.
Blasis perfeksjonerte klassisk ballett og forfattet flere ballett-teoretiske verker. Det mest kjente, som opprinnelig kom ut 1820, ble gjenopptrykt i en fullstendig engelsk oversettelse 1944, An Elementary Treatise upon the Theory and Practice of the Art of Dancing. Boken viser at Blasis' prinsipper har sin gyldighet den dag i dag, både når det gjelder balletteknikk og undervisningsmetoder. Les mer i Store norske leksikon ballett Dans i Italia